Pembunuhan beramai-ramai Masjid Kattnakudy

Pembunuhan beramai-ramai Masjid Kattankudi merupakan pembunuhan lebih 147 umat Islam lelaki dan remaja lelaki dalam masjid di Kattankudi oleh kader-kader yang dilatih  Harimau Pembebasan Tamil Eelam pada 4 Ogos 1990. Sekitar 30 pemberontak Tamil menyerbu empat masjid serentak di bandar Kattankudi, di mana lebih 300 orang sedang sujud ketika solat Isyak. Serangan ini dianggap berpunca daripada LTTE tetapi dinafikan itu berpunca daripada mereka.

 Latar belakang 
Harimau Pembebasan Tamil Eelam merupakan pertubuhan pemberontak yang militan yang berjuang di utara Sri Lanka semenjak 1975 dengan tujuan mewujudkan sebuah negara berasingan di Utara dan Timur negara itu. Selepas konflik berpanjang semenjak 1980, rundingan damai bermula pada 1989 bagi mencari penyelesaian tetapi menemui jalan buntu. Selama 13 bulan LTTE setuju gencatan senjata. Pada 11 Jun, LTTE menyerang kerajaan dengan mensasarkan balai-balai polis. Mereka mula menyerang kampung-kampung Islam, dan membakar kedai-kedai dan rumah-rumah mereka yang disyakki menyokong kerajaan. Pada 24 Julai kader-kader Harimau Tamil membunuh empat orang Islam dalam sebuah masjid di daerah Batticaloa. Pada 29 Julai, kader Harimau Tamil membunuh 10 orang yang sedang sembahyang di Samanthurai, 25 batu ke timur bandar Batticaloa

Pada Ogos 1990, mereka memberi amaran kepada penduduk Katthankudi yang ramai umat Islam, kira-kira  140 batu ke timur Colombo, ibu kota Sri Lanka. Amaran mengarahkan mereka mengosongkan bandar atau berhadapan dengan mati ditembak. 60,000 orang penduduk di Kattankudi, 90 % darinya adalah Islam.

 Kejadian 
Pada 3 Ogos, sekitar 30 pemberontak Tamil bersenjata memasuki bandar Kattankudi. Sekitar 8.10 pm, mereka memasuki Meer Jumma, Husseinia, Majid-Jul-Noor dan Masjid Fowzie. Ketika itu ratusan umat Islam sedang solat Isyak. Kader-kader LTTE menyamar sebagai umat Islam bagi mengelakkan sebarang syak wasangka.

Sebagai orang Islam sedang sujud, pemberontak Tamil menembak dengan senjata automatik dan melemparkan bom-bom tangan. Kebanyakan mangsa ditembak di belakang atau  di sisi. Pemberontak itu meninggalkan bukti-bukti seperti dilakukan oleh askar-askar Sri Lanka.

Laporan awal menyatakan jumlah kematian sekitar 100 orang tetapi meningkat kepada 147 orang. Seorang saksi mata bernama Mohammed Ibrahim, peniaga berumur 40 tahun memberitahu New York Times mereka ditembak selama 15 minit. Mohammed Arif (17) melihat pemberontak Tamil mengacu muncung senapang ke mulut seorang budak lelaki Islam.

 Akibat 
Presiden Sri Lanka Ranasinghe Premadasa mengarahkan Tentera Udara Sri Lanka membawa mangsa ke hospital-hospital untuk rawatan segera. Sementara yang lain dibawa dengan feri ke hospital-hospital Tentera Sri Langka melancarkan operasi untuk mengesan dan menangkap pembunuh-pembunuh itu. Sebuah helikopter bertempur dengan dua bot yang dinaiki oleh pejuang LTTE dan mereka mati di Kattankudi. Mangsa di kalangan pejuang LTTE tidak dapat disahkan jumlahnya.

Semua mangsa itu telah dikebumikan di tanah perkuburan Masjid Meera Jumma dalam dalam satu lubang secara berbaris.

 Lihat juga 
Pembunuhan beramai-ramai Aranthalawa
Pembunuhan beramai-ramai Gonagala
Pembunuhan beramai-ramai Gomarankadawala
Pembunuhan beramai-ramai Kallarawa
Pembunuhan beramai-ramai Kumarapuram
Pembunuhan beramai-ramai Mylanthanai 
Pembunuhan beramai-ramai Tampalakamam
Pembunuhan beramai-ramai Kalmunai
Pembunuhan beramai-ramai Prawn farm
Pembunuhan beramai-ramai Valvettithurai 1985

Kategori:Harimau Pembebasan Tamil Eelam
Kategori:Sejarah Sri Lanka